[pic] | EIROPAS KOPIENU KOMISIJA |

Briselē, 28.2.2007

COM(2007) 67 galīgā redakcija

KOMISIJAS PAZIŅOJUMS EIROPAS PARLAMENTAM, PADOMEI, EKONOMIKAS UN SOCIĀLO LIETU KOMITEJAI UN REĢIONU KOMITEJAI

Sasniegumi politikā 2006. gadā

KOMISIJAS PAZIŅOJUMSEIROPAS PARLAMENTAM, PADOMEI, EKONOMIKAS UN SOCIĀLO LIETU KOMITEJAI UN REĢIONU KOMITEJAI

Sasniegumi politikā 2006. gadā

1. Ceļā uz efektīvu Eiropu – rezultātu gads

Komisija 2006. gadā uzsāka jaunu posmu to mērķu sasniegšanā, kas tika izklāstīti tās pilnvaru sākumā. Komisija 10. maijā ierosināja vērienīgu rīcības programmu, nosakot virkni konkrētu pasākumu, kas nesīs labumu Eiropas iedzīvotājiem - efektīvas Eiropas programmu . Programma ir pamatota ar divkārša nodrošinājuma pieeju – apliecināt Eiropas Savienības rīcībspēju, vienlaikus virzoties uz institucionālo un konstitucionālo jautājumu noregulēšanu.

Eiropadomes 2006. gada jūnija sanāksmē ES valstu un valdību vadītāji vienojās īstenot šo divkārša nodrošinājuma pieeju un vienprātīgi pieņēma institucionālo reformu procesa turpināšanas grafiku, tostarp politisku deklarāciju, kuru dalībvalstis, Eiropas Parlaments un Komisija, atzīmējot Romas līgumu 50. gadadienu, pieņems 2007. gada 25. martā Berlīnē.

Iedzīvotāji grib, lai Eiropas Savienība izstrādā tādus politikas virzienus, kam ir būtiska nozīme viņu ikdienas dzīvē. Šā iemesla dēļ Komisijas prioritāšu pamatā ir ES noturīgas attīstības stratēģija un Lisabonas izaugsmes un nodarbinātības stratēģija , kuru mērķis ir nodrošināt Eiropā labklājību, taisnīgumu un no vides viedokļa ilgtspējīgu nākotni. Pēc atjauninātās Lisabonas stratēģijas uzsākšanas 2005. gadā 2006. gadā uzsvars tiek likts uz tās īstenošanu. Jaunā partnerība starp dalībvalstīm un Komisiju ir sākusi nest augļus un deva ieguldījumu ekonomisko rādītāju uzlabošanā visā Eiropā.

Pirmo pusgadu iezīmēja maijā notikusī sarunu pabeigšana starp Eiropas Parlamentu un Padomi par Eiropas Savienības finanšu shēmu laika posmam no 2007. līdz 2013. gadam . Pēc šīs vienošanās noslēgšanas Komisija iesniedza vairāk nekā 30 pārskatītus priekšlikumus, kuru rezultātā jauno finansējuma programmu izstrādi varēja uzsākt 2007. gada 1. janvārī. Turklāt novembrī tika panākta galīgā vienošanās starp Padomi un Parlamentu veikt ES budžeta pārvaldīšanas reformu un vienkāršot piekļuvi ES finansējumam. Jaunie noteikumi veicinās to ES programmu īstenošanu, kas ietvertas daudzgadu finanšu shēmā laika posmam no 2007. līdz 2013. gadam.

Politikas virzienu izstrādes jomā Komisija ir pievērsusies savas darba programmas 2006. gadam īstenošanai un gada laikā iesniegusi 74 darba programmas priekšlikumus un vienu papildu jautājumu 2007. gada sākumā, nodrošinot gandrīz 90% izpildes līmeni. Tas liecina, ka stratēģiskās plānošanas un programmu veidošanas cikls, kurā uzmanība tika vērsta uz ierobežotu skaitu prioritāšu, tagad ir pilnībā iekļauts Komisijas darbā. Tomēr tas neliedza Komisijai reaģēt uz strauji mainīgu politisko programmu, kuras ietvaros, lai apmierinātu neatliekamas vajadzības, piemēram, Libānas krīzes laikā, bija ātri jāveic darbības, kas nebija paredzētas gada sākumā.

Turpinot Eiropas pārredzamības iniciatīvu , ko uzsāka 2005. gadā, Zaļajā grāmatā 2006. gadā tika ierosināta plaša publiska apspriešana par to, kā uzlabot ES iestāžu atklātību un pieejamību . Tajā pašā sakarā Komisija izveidoja tīkla portālu, kas nodrošināja vienotu piekļuvi informācijai par saņēmējiem saskaņā ar programmām, kas ir tās tiešā pārvaldībā, un publicēja saiknes uz tām dalībvalstīm, kuras jau sniedz informāciju par kopīgi pārvaldītu lauksaimniecības izdevumu programmu galīgajiem saņēmējiem. Komisija turpināja veidot attiecības ar valstu parlamentiem , tiešā veidā pārsūtot tiem jaunos priekšlikumus un apspriežu dokumentus un aicinot tos iesniegt savas atsauksmes nolūkā uzlabot politikas formulēšanas procesu.

Komisija nolēma, ka saziņai ir jākļūst par Eiropas Savienības galveno uzdevumu, un Baltajā grāmatā ierosināja veidot to par ES politikas pilntiesīgu virzienu kā pakalpojumu iedzīvotājiem un demokrātijas instrumentu. Līdz 2006. gada septembrim sekmīgi noritēja Baltās grāmatas sabiedriskā apspriešana, un to papildināja četri ieinteresēto pušu forumi par konkrētam tēmām.

D plāna ( demokrātija, dialogs un diskusija [1]) ietvaros, kuru uzsāka 2005. gada oktobrī un īstenoja 2006. gada novembrī[2], Komisija dalībvalstīs organizēja dažādas tikšanās un pasākumus, lai iesaistītos patiesās diskusijās ar Eiropas iedzīvotājiem un radītu kanālus, ar kuru palīdzību iedzīvotāji varētu pievērst Eiropas lēmumu pieņēmēju uzmanību jautājumiem, kas viņos izraisa bažas.

Viens no svarīgākajiem faktoriem, lai padarītu Eiropas Savienību tuvāku tās iedzīvotājiem, ir daudzvalodības politika, kas nodrošina kultūru un valodu daudzveidību un tiesības sazināties ar ES iestādēm jebkurā no tās oficiālajām valodām. Komisija 2006. gadā veica pasākumus, lai no 2007. gada 1. janvāra pievienotu trīs jaunas oficiālās valodas (bulgāru, rumāņu un īru).

2. Labklājība

Lisabonas izaugsmes un nodarbinātības stratēģija

Izaugsmes un nodarbinātības stratēģijas īstenošanā 2006. gads bija rīcības gads. Komisija 2006. gada sākumā aicināja dalībvalstis „palielināt apgriezienus”, un šā gada progresa ziņojums liecina, ka ir panākts reāls progress. Gada laikā tika manāmi pastiprināts darbs, lai politisko darbību pārvērstu reālos rezultātos, uzlabotu vidi uzņēmējdarbībai, lai veiktu ieguldījumus un radītu darba vietas. Pieredze liecina, ka iepriekšējās reformas sāk dot kvantitatīvus rezultātus un ka Lisabonas stratēģijas īstenošana pilnībā piedāvā iespējas gūt lielas priekšrocības nodarbinātības un izaugsmes ziņā.

Komisija 2006. gadam ierosināja stingru saistību kopumu, lai nostiprinātu reformas četrās prioritārās darbības jomās - zināšanas (izglītība, pētījumi un attīstība un jaunrade), uzņēmējdarbības potenciāla atraisīšana, īpaši attiecībā uz MVU, vairāk cilvēku iesaistīšana darba tirgū (īpaši jauniešu iesaistīšana saskaņā ar Eiropas jaunatnes paktu un vecāka gadagājuma strādnieku iesaistīšana) un enerģētika. Minētās saistības martā Eiropadomē tika saskaņotas ar valstu un valdību vadītājiem. 2006. gadā notika jūtama pāreja valstu apņēmībā uz Lisabonas stratēģijas īstenošanu , īpaši tajās četrās jomās, kuras Eiropadome noteikusi par prioritārām. Dalībvalstis arvien vairāk apmainās ar pieredzi un labām idejām. Lai gan visās dalībvalstīs noticis progress, tomēr starp tām pastāv lielas atšķirības reformu pamatīguma un ātruma ziņā.

Eiropas līmeņa reformas saskaņā ar Kopienas Lisabonas programmu (KLP) norit ar labiem panākumiem. Līdz šim Komisija ir īstenojusi 75% no visām darbībām, kuras tika paziņotas KLP. Kohēzijas politika ir apliecinājusi savu kā Eiropas galvenā finanšu instrumenta lomu izaugsmes un nodarbinātības programmas izpildē. Paredzams, ka, pamatojoties uz valstu stratēģisko pamatprincipu kopumu, kas apspriests ar dalībvalstīm, ieguldījumi, kas struktūrfondos paredzēti izaugsmei un nodarbinātībai, tiek lēsti 200 miljardu euro apjomā. Arī citu Kopienas instrumentu, piemēram, lauku attīstības politikas, mērķis bija dot ieguldījumu izaugsmes un nodarbinātības stratēģijā. Kopumā jaunā partnerība izaugsmei un nodarbinātībai sāk apliecināt savu kā ekonomisko reformu virzītājspēka nozīmīgumu Eiropā.

Inovācija

Atsaucoties uz Eiropadomes 2006. gada pavasara sanāksmes aicinājumu, Komisija iesniedza plaša mēroga inovācijas stratēģiju , kas nosaka turpmāko virzību uz praktiskāku Eiropas inovāciju politiku. Šo programmu atbalstīja Eiropas valstu vadītāji neoficiālajā augsta līmeņa sanāksmē, kas notika 2006. gada 20. oktobrī Lahti, Somijā.

Viens no gada svarīgākajiem notikumiem bija Izpētes un tehnoloģiju attīstības septītās pamatprogrammas (7PP) pieņemšana Padomē un Parlamentā un Euratom septītās pamatprogrammas kodolpētniecības un mācību pasākumiem pieņemšana Padomē. Septītajā pamatprogrammā izdevumi izpētei un attīstībai laika posmā no 2007. līdz 2013. gadam tiks palielināti par 41% (pašreizējās cenās). Jaunizveidotā Eiropas Pētniecības padome ES līmenī novirzīs līdzekļus izcilākajiem progresīvajiem pētījumiem. Pirmo reizi vēsturē ir sagaidāms, ka, uzsākot pirmās Kopīgās tehnoloģiju iniciatīvas (KTI) – valsts un privātā sektora ilgtermiņa partnerības Eiropas pozīcijas veicināšanai stratēģisko tehnoloģiju jomās -, ES 2007. gadā pieņems jaunu metodi svarīgāko tehnoloģisko pētījumu finansēšanai.

Nolūkā atbalstīt inovācijas nesen pieņemtajā Konkurētspējas un jauninājumu programmā (KJP) ir noteikts mērķis panākt 60% pieaugumu attiecībā uz finanšu instrumentiem, kas atbalsta uzņēmējdarbību un inovācijas. Paziņojumā „MVU izaugsmes finansēšana” ir norādīti turpmāki pasākumi, kas jāveic, lai uzlabotu piekļuvi finansējumam, tādējādi, iespējams, līdz 2013. gadam panākot riska kapitāla sākumposma ieguldījumu trīskāršošanu ES. Komisija arī izvirzīja idejas par to, kā nodokļu atvieglojumi varētu kalpot par svarīgu politikas instrumentu, ko dalībvalstis var izmantot, lai veicinātu pētījumus uzņēmējdarbībā.

2006. gadā tika sagatavots pamats Eiropas Tehnoloģiju institūta (ETI) kā jauna izcilības parauga inovāciju, pētniecības un augstākās izglītības jomā Eiropā izveidošanai. Pēc plašas apspriešanas ar dalībvalstīm un ieinteresētajām personām 2006. gada beigās tika iesniegts oficiāls priekšlikums.

Vēl viens neapšaubāmi svarīgs notikums bija ITER (starptautiskā eksperimentālā kodoltermiskā reaktora) sarunu pabeigšana, kā rezultātā novembrī septiņas puses[3] parakstīja ITER nolīgumu. ITER projekts, kura mērķis ir parādīt, ka pastāv iespēja izmantot kodoltermisko sintēzi kā enerģijas avotu, būs lielākais šāda veida sadarbības projekts pasaulē, un tajā iesaistīsies valstis, kurās pārstāvēta vairāk nekā puse pasaules iedzīvotāju.

Globālā satelītu navigācijas sistēma Galileo 2006. gada janvārī saņēma pirmos testa signālus no kosmosa. Lai maksimāli izmantotu Galileo potenciālu, Zaļajā grāmatā tika uzsākta diskusija par to, ko var darīt sabiedriskais sektors, lai izveidotu atbilstošu pamatu satelītu navigācijas lietojumu attīstībai.

Vienotais tirgus

Visaptveroša vienotā tirgus pārskata ietvaros Komisija aprīlī uzsāka apspriešanu par turpmāko vienotā tirgus politiku. Šī apspriešana parādīja, ka ES iedzīvotāji, uzņēmumi un valdības uzskata, ka vienotajam tirgum ir izšķiroša loma Eiropas pašreizējo problēmu risināšanā, kā arī to, ka vienotajā tirgū ir iespējami uzlabojumi un ir vajadzīgs skaidrs redzējums, lai izpildītu jaunus uzdevumus. Apspriešanā tiks gūtas idejas vienotā tirgus politikas darbības uzlabošanai, un šīs idejas iesniegs 2007. gadā.

Viens no nozīmīgākajiem 2006. gada notikumiem bija Pakalpojumu direktīvas pieņemšana. Pakalpojumu direktīva ir nozīmīgs rīks, lai atbrīvotu Eiropas pakalpojumu nozares pilnu potenciālu un palīdzētu izveidot reālu iekšējo tirgu pakalpojumu jomā. Ieviešot vispārējus nediskriminēšanas noteikumus un informācijas tiesības, tiks atvieglota brīvība veikt uzņēmējdarbību un brīvība sniegt pārrobežu pakalpojumus, un tiks nostiprinātas patērētāju kā pakalpojumu lietotāju tiesības.

Vēl viens būtisks pagrieziena punkts bija vienošanās starp Padomi un Eiropas Parlamentu par regulu par ķīmisko vielu reģistrēšanu, novērtēšanu, lietojuma atļaušanu vai ierobežošanu ( REACH ), kas stāsies spēkā 2007. gada jūnijā. REACH regula nozīmē ķīmisko vielu ražošanas, tirdzniecības, importa un izmantošanas visaptverošu reformu. Tas ļaus uzlabot veselību un vidi, vienlaikus aizsargājot inovācijas un konkurētspēju.

Jaunais direktīvas projekts, kas ierosina pasta pakalpojumu tirgu pilnīgu atvēršanu līdz 2009.gadam, būs vēl viens solis svarīgas ES tautsaimniecības nozares pilna potenciāla atraisīšanas virzienā. Priekšlikumam būs tieša ietekme uz konkurences, patērētāju izvēles iespēju un ilgtspējīgas nodarbinātības veicināšanu, vienlaikus saglabājot augstas kvalitātes universālo pakalpojumu.

Finanšu nozarē tika izvirzīts svarīgs likumdošanas priekšlikums, kurā izklāstīti skaidri kritēriju dalībvalstu uzraudzības iestādēm, lai novērtētu ierosinātās finanšu iestāžu apvienošanās un pārņemšanas . Baltajā grāmatā par ieguldījumu fondiem izklāstīti iespējamie uzlabojumi, kas vērsti uz rentabilitāti un informācijas atklāšanu un kuriem vajadzētu dot labumu gan ieguldītajiem, gan nozarei. Paziņojumā par noguldījumu garantijām ierosināta virkne pašregulējošu pasākumu bankām, kuri veidoti tā, lai aizsargātu patērētājus bankas saistību nepildīšanas gadījumā. Komisija arī atbalstīja pašregulējošu iniciatīvu vērtspapīru nozarē izstrādāt rīcības kodeksu, kas ļautu efektīvi sniegt ieskaita un norēķinu pārrobežu pakalpojumus.

Pieņemot pamatnostādnes nolūkā ieviest skaidrību par aizsardzības līgumu piešķiršanu atbilstoši ES noteikumiem, tika veikti sākotnēji pasākumi, lai izveidotu atvērtus un godīgus tirgus iepirkumiem aizsardzības vajadzībām. Turklāt nolūkā pastiprināt pārskatīšanas to mehānismu efektivitāti, kas ir pieejami uzņēmējiem, kuri ir cietušās puses iepirkumu procedūrās, tika iesniegts priekšlikums, ar ko groza Izskatīšanas direktīvas. Tam vajadzētu radīt lielāku stimulu uzņēmumiem piedalīties līgumu pārrobežu piedāvājumos.

Pieaugošā nodokļu maksātāju tiesāšanās dažos pēdējos gados liecina, ka joprojām parasta parādība ir nodokļu šķēršļi robežu šķērsošanai un ieguldījumiem. Tāpēc Komisija ierosināja saskaņotu ES nostāju attiecība uz valstu tiešo nodokļu sistēmām . Ir sākusies apspriešana ar visām iesaistītajām pusēm par to, kā pastiprināt cīņu pret krāpšanu nodokļu jomā , un tika iesniegtas jaunas paaudzes muitas un nodokļu programmas , lai uzlabotu sadarbību starp valstu sistēmām un vienkāršotu to darbību. Attiecībā uz netiešajiem nodokļiem , lai atbalstītu ES uzņēmumu attīstību, Komisija ierosināja atcelt kapitāla nodokli, ko uzliek kapitāla piesaistīšanai.

Komisija turpināja stingri un konsekventi piemērot Kopienas noteikumus karteļiem, uzņēmējdarbības ierobežošanai, uzņēmumu apvienošanai un valsts atbalstam . Cīņā pret karteļiem un dominējošā stāvokļa ļaunprātīgu izmantošanu Komisija uzlika sodanaudas 2 miljardu euro apjomā. Pārskatītās Pamatnostādnes sodanaudu noteikšanai pretmonopolu noteikumu pārkāpumu jomā un pārskatītais Paziņojums par iecietību pastiprinās Komisijas rīcības efektivitāti un sniegs skaidrākus norādījumus uzņēmumiem. Nesen pieņemtās Valsts atbalsta pamatnostādnes par pētniecību un attīstību un inovācijām, riska kapitālu un de minimis atbalstu ir būtisks sasniegums pamatprincipu izveidošanai mazākam un mērķtiecīgākam atbalstam. Jauni valsts atbalsta noteikumi 2006. gada beigās tika pieņemti arī lauksaimniecības nozarē.

Pilnībā darbojas „i2010 iniciatīva” – informācijas sabiedrības tehnoloģiju aktivizēšana, lai palīdzētu sasniegt Lisabonas stratēģijas mērķus. Cenšoties padarīt efektīvākus sabiedriskos pakalpojumus, tika iesniegts rīcības plāns dalībvalstu administratīvo sistēmu modernizēšanai līdz 2010. gadam, balstoties uz IT. Tika uzsākta apspriešana, lai pārskatītu reglamentējošos noteikumus elektronisko sakaru jomā. Telekomunikāciju nozarē plašu atbalstu saņēma Komisijas iniciatīva samazināt pārmērīgo viesabonēšanas maksu mobilajiem sakariem, kas ir iedzīvotāju tiešās interesēs.

Izglītība un mūžizglītība

Tika veikti pēdējie pasākumi likumdošanas procesā, lai pieņemtu Mūžizglītības programmu laika posmam no 2007. līdz 2013. gadam. Tā ir pirmā reize, kad vienotā programmā aptvertas mācīšanās iespējas no bērnības līdz vecumdienām. Sekmīgi turpinājās pašreizējo mūžizglītības programmu īstenošana, un 2006. gadā tika piešķirti aptuveni 280 000 stipendiju.

Atsaucoties uz lūgumu, kas tika izteikts Eiropadomes neformālajā sanāksmē 2005. gada oktobrī Hemptonkortā, Komisija izklāstīja savu viedokli par pieeju Eiropas augstskolu modernizācijai, padarot tās par inovāciju dzinējspēku . Komisija arī sniedza ieteikumu par Eiropas kvalifikācijas sistēmu mūžizglītības jomā (EKS) , lai dotu iespēju dalībvalstīm, darba devējiem un iedzīvotājiem salīdzināt kvalifikāciju, ko sniedz dažādas ES izglītības un mācību sistēmas. Komisija uzsvēra arī galvenos jautājumus, kas saistīti ar efektivitātes un vienlīdzīguma reālu apvienošanu Eiropas izglītības un mācību sistēmās un būtisko ieguldījumu, ko pieaugušo izglītošana dod nodarbinātībā, mobilitātē un sociālajā iekļaušanā. Tāpat arī tika panākta saprašanās attiecībā uz ierosināto ieteikumu par galvenajām prasmēm mūžizglītībā , kas ir Eiropas atsauces dokuments par pamata iemaņām, ko sniedz mūžizglītība, kā arī attiecībā uz ieteikumu, ar kuru izveido Eiropas Mobilitātes kvalitātes hartu .

Enerģētika un transports

Atsaucoties uz valstu un valdību vadītāju aicinājumu, kas tika izteikts neformālajā sanāksmē, kura notika 2005. gada oktobrī Hemptonkortā, ievērojami panākumi 2006. gadā tika gūti integrētas Eiropas enerģētikas politikas veidošanā Pamatojoties uz Zaļo grāmatu, kuru Komisija iesniedza martā, Eiropadomes pavasara sanāksmē tika sniegts to pasākumu saraksts, kuri jāveic, lai ES nodrošinātu drošu, konkurētspējīgu un noturīgu energoapgādi. Sadarbībā ar Padomes ģenerālsekretāru Komisija kā turpmāku pasākumu iesniedza dokumentu „Ārējā politika, kas darbojas Eiropas enerģētikas interesēs”. Komisija iesniedza arī Energoefektivitātes rīcības plānu , un tas ir pirmais nozīmīgākais pasākums no pasākumu kopuma, kas paredzēts, lai veicinātu Eiropas enerģētikas noturīgu attīstību, drošību un konkurētspēju. Apjomīgais darbs, ko uzsāka 2006. gadā, radīja pamatu Eiropas enerģētikas politikas stratēģiskajam pārskatam , kuru iesniedza 2007. gada sākumā.

Transporta jomā Komisija pārskatīja 2001. gadā publicēto Transporta balto grāmatu un ierosināja papildu instrumentus noturīgas mobilitātes veicināšanai. Viena no jaunajām prioritātēm šajā jomā ir saistīta ar kravas pārvadājumu tīkla loģistiku , un kā pirmais pasākums rīcības plāna sagatavošanā tika sniegts paziņojums par šo tēmu. Komisija arī izvirzīja virkni pasākumu, lai atbalstītu dzelzceļa nozares atjaunināšanu .

No 2007. gada 1. janvāra visi dzelzceļa kravu pārvadājumi ir atvērti konkurencei. Jaunajam posmam dzelzceļa nozares atjaunināšanas procesā būtu jāiezīmē pavērsiena punkts dzelzceļa kravu pārvadājumu jomā.

Euro zonas paplašināšanās

Slovēnija 2007. gada 1. janvārī kļuva par pirmo Eiropas Savienības piektās paplašināšanās dalībvalsti, kas pievienojās euro zonai. 2006. gada konverģences ziņojums parādīja, ka citas ES valstis, uz kurām attiecas ierobežojumi, gūst panākumus ceļā uz konverģenci, bet to tempi ir atšķirīgi. Pēc Lietuvas lūguma Komisija sagatavoja īpašu ziņojumu, kurā secināts, ka Lietuvai ir jāsaglabā tās pašreizējais statuss. Padome apstiprināja šo vērtējumu.

3. Solidaritāte

Sociālā solidaritāte

Oktobrī Komisija pieņēma paziņojumu, kas nosaka piecas jomas, kurās nepieciešama konkrēta rīcība, lai dalībvalstīm palīdzētu pielāgoties demogrāfiskām pārmaiņām savā valstī. Pie citiem nozīmīgiem notikumiem pieder iesniegtais paziņojums par vispārējas nozīmes sociālajiem pakalpojumiem nolūkā noskaidrot pašreizējos Kopienas noteikumus šajā jomā un priekšlikums par Eiropas Globalizācijas pielāgošanas fonda izveidi un tā izveidošana, lai sniegtu atbalstu strādājošajiem, kurus ietekmē globalizācijas blakus parādības.

2006. gadā – Eiropas strādājošo mobilitātes gadā – visā Eiropā tika organizēti 2000 pasākumu, kas bija vērsti uz to, lai cilvēki sāktu apzināties savas tiesības strādāt citās ES valstīs. Darba tiesību jomā Padome apstiprināja Komisijas priekšlikumus par pienācīgas nodarbinātības veicināšanu gan Eiropas Savienībā, gan visā pasaulē. Komisija apspriedās ar sociālajiem partneriem par to, kā labāk apvienot ģimenes dzīvi un darbu , un par to personu aktīvu integrāciju, kurām ir visgrūtāk iekļūt darba tirgū . Ar sociālajiem partneriem tika apspriesta arī vajadzība iekļaut Eiropas tiesību aktos SDO Konvenciju par darba standartiem jūrniecībā . Atsaucoties uz Eiropadomes 2006. gada pavasara sanāksmes aicinājumu, Zaļajā grāmatā tika uzsākta apspriešana par to, kā darba tiesības ES un valstu līmenī var sekmēt darba tirgus elastīgumu, vienlaikus maksimāli paaugstinot strādājošo drošību („ elastdrošības ” pieeja). Šā apspriešanas procesa rezultāti tiks iestrādāti elastdrošības iniciatīvās, ko Komisija iesniegs 2007. gadā.

Turpinājās sagatavošanas darbs Eiropas starpkultūru dialoga gadam (2008) , tostarp noslēdzās likumdošanas process, lai varētu pieņemt lēmumu par šāda gada noteikšanu. Noslēdzās arī likumdošanas process attiecībā uz jaunām programmām kultūras, jaunatnes un aktīva pilsoniskuma jomā .

Pamattiesības un civiltiesības

Pamattiesību jomā decembrī tika panākta politiska vienošanās par regulu, ar ko izveido Eiropas Pamattiesību aģentūru . Aģentūras izveidošana 2007. gadā būs svarīgs pavērsiena punkts, lai veidotu ES spēju veicināt un nodrošināt pamattiesību ievērošanu ES. Vēls viens liels veikums arī iniciatīva bērna tiesību veicināšanai un aizsardzībai Eiropas Savienības iekšējā un ārējā politikā.

Komisija pievērsās dzimumu nevienlīdzības jautājumam Eiropā, izdodot jaunu ceļvedi sieviešu un vīriešu līdztiesībā laika posmam no 2006. līdz 2010. gadam un izveidojot Eiropas Dzimumu līdztiesības institūtu . Lai stiprinātu Eiropas pilsonību, Komisija ierosināja Eiropas vēlēšanās atvieglot ES pilsoņu vēlēšanu tiesību īstenošanu viņu dzīvesvietas valstīs. Zaļajā grāmatā par Eiropas pilsoņu diplomātisko un konsulāro aizsardzību trešās valstīs ierosināti rīcības virzieni, lai efektīvāk informētu iedzīvotājus, izpētītu aizsardzības apjomu, kas tiem jāpiedāvā, un pilnveidotu vajadzīgās struktūras un resursus.

Civiltiesību jomā Komisija izklāstīja iespējas, kā uzlabot naudas prasījumu izpildi Eiropā. Ierosinātajai Regulai, ar ko ievieš noteikumus par laulības lietās piemērojamām tiesībām, būtu jāuzlabo situācija attiecībā uz starptautisko pāru laulības šķiršanu pieaugošo skaitu ES. Saistībā ar šo jautājumu Zaļajā grāmatā par likumu konfliktu laulāto mantiskajās attiecībās tika uzsākts apsvēršanas process par iespējamo Kopienas rīcību. Visbeidzot, Zaļajā grāmatā par pilsoniskas sabiedrības lomu Kopienas narkotiku apkarošanas centienos ir pētīts, kādā mērā politikas veidošanas procesā vairāk iesaistīt tās personas, kuras tiešā veidā skar narkotiku problēma.

Migrācija

Kopš Eiropadome 2005. gada decembrī pieņēma vispusīgu pieeju migrācijas jautājumu risināšanā, tika veikti pirmie reālie pasākumi , lai izveidotu īstenu Eiropas migrācijas politiku. Galvenie panākumi vispusīgās pieejas īstenošanā ir saistīti ar vairāku kopīgu operāciju uzsākšanu Vidusjūra un Atlantijas okeānā, ES ieguldījumu ANO diskusijās par migrāciju un attīstību, darba kārtības izveidošanu ar Āfrikas valstīm, pastiprinātu sadarbību ar Vidusjūras un Atlantijas okeāna valstīm un ātru Kopienas atbalsta pieņemšanu turpmākai migrācijas vadības resursu nostiprināšanai Senegālā un Mauritānijā, lai uzlabotu kontroli pār migrāciju pa jūru.

Komisija pievērsās nelegālās migrācijas jautājuma risināšanai un, reaģējot uz pieaugošo migrācijas spiedienu uz ES ārējām robežām, ierosināja vairākas praktiskas darbības. Ņemot vērā nelegālo imigrantu pieplūdumu uz Eiropas Savienības dienvidu robežām, Komisija ierosināja integrētu modeli, lai uzlabotu ES spējas kontrolēt savas ārējās jūras robežas . Komisija arī ierosināja veidus, kā pastiprināt dialogu un sadarbību ar Āfriku migrācijas jautājumos .

Eiropas kohēzija

Jūlijā noslēdzās sarunas par regulēšanas pasākumu kompleksu kohēzijas politikai laika posmam no 2007. līdz 2013. gadam . Kopienas stratēģiskās pamatnostādnes, kuras dalībvalstis apstiprināja oktobrī, nosaka prioritātes turpmākiem ieguldījumiem, īpaši pētniecībā, inovācijā, uz zinātnes atziņām balstītā ekonomikā un cilvēku kapitālā. Apvienojumā ar katrai dalībvalstij un prioritātes mērķim piešķirtajiem Kopienas resursiem tas nodrošināja pamatu aptuveni 450 darbības programmu apspriešanai, kuras ir jāiesniedz dalībvalstīm un reģioniem.

Vides aizsardzība, klimata pārmaiņas un resursu ilgtspējīga pārvaldīšana

Jūnijā Eiropadome, apstiprinot atjaunināto ES ilgtspējīgas attīstības stratēģiju paplašinātai Eiropai, no jauna stingri apņēmās panākt noturīgu attīstību. Pēc tematisko stratēģiju par pilsētvidi, augsnes aizsardzību un pesticīdiem pieņemšanas 2006. gadā Komisija tagad ir pieņēmusi visas septiņas tematiskās stratēģijas (par gaisu, augsni, atkritumiem, dabas resursiem, pesticīdiem, vidi un jūras vidi), kas ir EK Sestās vides rīcības programmas pamatā. Tika iesniegta arī Kopienas stratēģija biodegvielas ilgtspējīgas ražošanas veicināšanai no lauksaimniecības produktiem, kā arī Kopienas plāns, lai panāktu, ka ES līdz 2010. gadam samazinās bioloģiskās daudzveidības izzušana.

Politiskajā darba kārtībā 2006. gadā augsta prioritāte pastāvīgi bija klimata pārmaiņām . Iepriekšējā gadā ES emisijas kvotu tirdzniecības sistēma apliecināja savu noturīgumu, saskaroties ar tirgus svārstībām. Tika sniegts paziņojums, kurā izklāstīta darba kārtība, lai izvērstu šo sistēmu, aptverot jaunas nozares un iekļaujot tajā jaunas gāzes. Tika iesniegti arī tiesību akti, lai ES emisiju kvotu tirdzniecības sistēmā iekļautu civilās aviācijas radītās siltumnīcefekta gāzu emisijas Viens no lielākajiem uzdevumiem 2006. gadā bija pārbaudīt un apstiprināt dalībvalstu emisijas kvotu valsts sadales plānus otrajam emisijas kvotu tirdzniecības periodam (2008.-2012.).

Starptautiskā līmenī Komisijai bija vadoša loma Klimata pārmaiņu konvencijas pušu 12. konferencē un Kioto protokola pušu sanāksmē (Nairobi 2006.gada novembrī). Tika gūti panākumi vairākos jautājumos, tostarp jautājumā par Klimata pārmaiņu īpašo fondu, un tika radīts pamats, lai vienotos par nepieciešamību uzņemties emisiju samazināšanas saistības pēc 2012. gada.

Zaļajā grāmatā par ES turpmāko jūrniecības politiku tika uzsākta viena no lielākajām apspriešanām ES vēsturē. Tās mērķis ir noskaidrot, kā iedzīvotāji grib risināt ar okeāniem un jūrām saistītos jautājumus, vienlaikus cenšoties panākt noturīgu līdzsvaru, kur tiek ņemtas vērā ekonomiskās, sociālās un vides dimensijas.

Kopējās zivsaimniecības politikas jomā Padome pieņēma pirmos visaptverošos zivsaimniecības saglabāšanas principus Vidusjūrai, kā arī Komisijas priekšlikumu pastiprināt kontroli un izpildi, izmantojot modernas tehnoloģijas. Komisija arī nodrošināja svarīgu partnerības nolīgumu atjaunošanu zivsaimniecības jomā ar tādām trešām valstīm kā Grenlande un Mauritānija.

Attiecībā uz kopējo lauksaimniecības politiku (KLP) Komisija ierosināja pārveidot vīna tirgus kopējo organizāciju, lai palielinātu konkurētspēju šajā nozarē. Decembrī ES lauksaimniecības ministri panāca vienošanos par banānu ražotāju atbalsta shēmas visaptverošu reformu. Reformu procesu turpināja, sagatavojot priekšlikumu uz tirgu vairāk orientētai politikai augļu un dārzeņu nozarē , kas tika iesniegts 2007. gada sākumā. Padome 2006. gada februārī pieņēma lēmumu par Kopienas stratēģiskajām pamatnostādnēm lauku attīstībai laika posmam no 2007. līdz 2013. gadam, lai sasniegtu Gēteborgas ilgtspējas mērķus un dotu ieguldījumu atjaunotajā Lisabonas izaugsmes un nodarbinātības stratēģijā. Apvienojumā ar īstenošanas noteikumiem tas rada pamatu sarunām par 96 paredzamajām lauku attīstības programmām . Lai padarītu vienkāršāku KLP lauksaimniekiem, administrācijām un uzņēmumiem, Komisija ierosināja pašreizējās 21 KTO vietā izveidot vienotu kopējā tirgus organizāciju visiem lauksaimniecības produktiem.

4. DROšīBA UN BRīVīBA

Tieslietas un iekšlietas

Lai turpmāk attīstītu brīvības, drošības un tiesiskuma telpu, Komisija izvirzīja paziņojumu par iespējamiem veidiem, kā uzlabot ES politikas virzienu darbību , pamatojoties uz pašreizējiem līgumiem. Tika sniegts paziņojums, kurā ierosināja izveidot visaptverošu sistēmu ES pasākumu objektīvai un neatkarīgai vērtēšanai . Pirmo reiz vēsturē tika vērtēta Hāgas rīcības plāna īstenošana dalībvalstīs un publicēts ziņojums par tā piemērošanu. Eiropadomes decembra sanāksmē apstiprināja šo ES politikas virzienu starpposma pārskatu un aicināja dalībvalstis turpmāk pētīt iespējas uzlabot lēmumu pieņemšanu.

Saistībā ar robežpārvaldi Komisija ierosināja izveidot ātrās reaģēšanas robežapsardzes vienības , lai sniegtu palīdzību tām dalībvalstīm, kuras saskaras ar ārkārtīgi lielām grūtībām to ārējo robežu kontrolē. Svarīgs pasākums vīzu kopējās politikas saskaņotības nostiprināšanā bija priekšlikums par Kopienas Vīzu kodeksa izveidi . Lai atbalstītu Šengenas zonas paplašināšanu, Padome un Parlaments panāca politisku vienošanos par pasākumiem juridiskā pamata sagatavošanai otrās paaudzes Šengenas informācijas sistēmai (SIS II) . Izmantojot šo priekšlikumu, tika pieņemta iniciatīva nostiprināt Eiropas policijas sadarbību , lai Eiropas Policijas biroju (EUROPOL) iekļautu ES regulējumā, pastiprinot demokrātisku uzraudzību.

Krimināltiesu sadarbības jomā Komisija risināja aktuālas problēmas, kas saistītas ar pirmstiesas apcietinājuma savstarpēju atzīšanu visās dalībvalstīs, ierosinot starp dalībvalstīm un ES izveidot Eiropas uzraudzības kārtību pirmstiesas procesā.

Decembrī tika veikts svarīgs pasākums, lai pastiprinātu ES gatavību teroristu uzbrukumiem , ierosinot izveidot Eiropas programmu kritisko infrastruktūru aizsardzībai . Stratēģijas dokumentā par tīklu un informācijas drošību Komisija sniedza atbalstu izpratnes veidošanas centieniem, lai mudinātu Eiropas uzņēmumus, privātpersonas un administratīvās struktūras veikt pasākumus, kas ir vajadzīgi, lai aizsargātu to datus un iekārtas.

Aviācijas drošības jomā, stingri reglamentējot to, kādas šķidrās vielas atļauts ienest lidmašīnas salonā, ES veica pasākumus, lai novērstu jaunus draudus, ko rada šķidrās sprāgstvielas. Pēc Tiesas 2006. gada maija nolēmuma, ar kuru atceļ lēmumus, kas bija pamatā iepriekšējam līgumam, Komisija arī deva ieguldījumu, lai sekmīgi noslēgtu jaunu līgumu ar ASV par pasažieru reģistru . Visbeidzot, Komisija pieņēma Kopienas Muitas kodeksa „drošības grozījumu” īstenošanas noteikumus, kuru mērķis ir pastiprināt ES piegāžu tīkla drošību, vienlaikus atvieglojot starptautisko tirdzniecību.

Veselības aizsardzība un drošība

Tika panākta politiska vienošanās par ES veselības aizsardzības programmu laika posmam no 2007. līdz 2013. gadam , kurā noteikti Komisijas finansējuma pamatprincipi projektiem, kas saistīti ar veselības aizsardzību šajā laika posmā. Lai atbalstītu sadarbību starp dalībvalstu veselības aizsardzības sistēmām un nodrošinātu juridisku noteiktību atbilstoši Kopienas tiesībām, Komisija uzsāka apspriešanu par veselības pārrobežu aprūpi . Nesen izveidotais portāls „Veselība ES” nodrošinās Eiropas iedzīvotajiem vienkāršu piekļuvi visaptverošai informācijai par jautājumiem, kas saistīti ar veselības aprūpi.

Pārtikas nekaitīguma jomā Komisija pievērsās to amatpersonu apmācībai , kuras ir atbildīgas par kontroles veikšanu, un ierosināja jaunus, saskaņotus noteikumus par augu aizsardzības produktu laišanu tirgū. Tika veikti nekavējoši pasākumi, kad atklājās, ka gargraudu rīsi , kurus importēja no ASV, ir piesārņoti ar neatļautiem ģenētiski pārveidotiem rīsiem. Turklāt Komisija izstrādāja stratēģiju, kas sniedz atbalstu dalībvalstīm alkohola radīta kaitējuma samazināšanā. Vēl viens solis Eiropas lidojumu drošības pastiprināšanas virzienā bija to aviolīniju saraksta izveidošana, kuras uzskatāmas par nedrošām, un tāpēc tām nav atļauts veikt reisus ES. Patērētāju aizsardzības politikas jomā gandrīz vai rekordlaikā tika pabeigtas sarunas par jauno Kopienas rīcības programmu (2007. līdz 2013. gadam).

Lielas pūles 2006.gadā tika pieliktas, lai ES līdz minimumam samazinātu putnu gripas radīto ietekmi un riskus. Komisija nosūtīja vienības uz dalībvalstīm, lai palīdzētu tām pārskatīt un saskaņot sagatavotības plānus cilvēku gripas pandēmijai. ES civilās aizsardzības mehānisms 2006. gadā reaģēja uz gandrīz 20 ārkārtas izsaukumiem. No Eiropas Savienības Solidaritātes fonda 2006. gadā tika piešķirta palīdzība 9 dabas katastrofu gadījumos (199,24 miljoni euro).

5. Eiropa kā pasaules partneris

Paplašināšanās

Paplašināšanās ziņā 2006. gads bija izšķiroši svarīgs. Ar Bulgārijas un Rumānijas pievienošanos 2007. gada 1. janvārī noslēdzās paplašināšanās piektā kārta. Komisija 9. novembrī ierosināja stratēģiju, lai radītu atjaunotu vienprātību par paplašināšanos , tostarp ziņojumu par Eiropas Savienības integrācijas spēju. Šo stratēģiju apstiprināja Eiropadomes decembra sanāksmē.

Attiecībā uz trim kandidātvalstīm – Horvātiju, bijušās Dienvidslāvijas Republiku Maķedoniju un Turciju – Komisija turpināja uzraudzīt to virzību ceļā uz pievienošanās kritēriju izpildi. Līdztekus norisinājās pievienošanās sarunas ar Horvātiju un Turciju. Ņemot vērā, ka Turcija nav izpildījusi pienākumu pilnībā un bez diskriminācijas īstenot Ankaras protokolu, Komisija sniedza ieteikumu par pievienošanās sarunu turpmāko norisi. Eiropadomes decembra sanāksmē kopumā ievēroja šo ieteikumu, vienojoties, ka dalībvalstis nelems par politikas nodaļu atvēršanu, kas veltītas tādām jomām, kurās Turcija noteikusi ierobežojumus, un par nodaļu provizorisku slēgšanu, līdz Komisija nebūs pārliecinājusies, ka Turcija ir izpildījusi savas saistības.

Komisija visu 2006. gadu strādāja pie Stabilizācijas un asociācijas procesa (SAP) Rietumbalkānos . Pēc referenduma un Melnkalnes neatkarības atzīšanas Padome pieņēma Komisijas priekšlikumu par jaunām pilnvarām vest sarunas par Stabilizācijas un asociācijas nolīgumu (SAN) ar šo valsti, un decembrī sarunas formāli tika pabeigtas. Nozīmīgs notikums bija arī SAN parakstīšana ar Albāniju un formālā SAN sarunu pabeigšana ar Bosniju un Hercegovinu . Sakarā ar sadarbības pasliktināšanos starp Belgradu un Starptautisko kara noziegumu tribunālu bijušajai Dienvidslāvijai maijā Komisija apturēja SAN sarunas ar Serbiju . Kosovā Komisija cieši sadarbojās ar divām ES sagatavošanās darba grupām, kas bija izveidotas, lai sagatavotos turpmākai starptautiskai klātbūtnei un Eiropas drošības un aizsardzības politikas tiesiskuma misijai, kad būs panākta vienošanās par statusu.

Komisija 2006. gadā par prioritāti noteica paplašināšanās izskaidrošanu , izmantojot stratēģiskās partnerības, tostarp ES iestādes, reģionālās un vietējās administrācijas, plašsaziņas līdzekļus un NVO. Turklāt Komisija turpināja pilsoniskās sabiedrības dialogu , lai uzlabotu savstarpēju saprašanos un kliedētu iedzīvotāju bažas par paplašināšanos.

Eiropas kaimiņattiecības

Ievērojami panākumu 2006. gadā tika gūti Eiropas kaimiņattiecību politikas (EKP) [4] īstenošanā. Tika pieņemti trīs papildu rīcības plāni (attiecībā uz Armēniju, Azerbaidžānu un Gruziju) un panākta vienošanās par vēl diviem (attiecībā uz Ēģipti un Libānu), kuru pieņemšana paredzēta 2007. gada sākumā. Tādējādi EKP ietvaros ES būs uzņēmusies konkrētas savstarpējas saistības ar divpadsmit partneriem. Turklāt Padomei tika iesniegtas sarunu direktīvas attiecībā uz nolīgumu ar Ukrainu , kas aizstās pašreizējo Partnerības un sadarbības nolīgumu. Septembrī tika pieņemta ilgtermiņa vides stratēģija Vidusjūras attīrīšanai un aizsardzībai .

Tika apsvērti EKP turpmākie pasākumi , sniedzot vērienīgu paziņojumu, kura izklāstīti jauni priekšlikumi EKP nostiprināšanai un turpmākai attīstībai. Novembrī tika pieņemts jauns, īpaši izveidots finanšu instruments – Eiropas kaimiņattiecību un partnerības instruments (EKPI). Šis instruments ļaus ievērojami uzlabot mūsu palīdzības kvalitāti un nodrošinās vairāk līdzekļu mūsu partneru reformu atbalstam.

Eiropa starptautiskajā kontekstā

Komisija 2006. gada jūnijā Eiropadomei iesniedza analīzes dokumentu „Eiropa pasaulē”, kurā apzināti praktiski priekšlikumi ES ārējās darbības lielākai saskaņotībai, efektivitātei un pamanāmībai un saiknes nostiprināšanai starp iekšējās un ārējās politikas virzieniem , īpaši tādās jomās kā enerģijas drošība, klimata pārmaiņās, migrācija, terorisma novēršana un ekonomiskā un finanšu politika.

Tā potenciāla izmantošana, ko sniedz attiecību attīstība ar Ķīnu, būs viens no lielākajiem ES ārpolitikas uzdevumiem turpmākajos gados. ES un Ķīnas augstākā līmeņa sanāksmē Helsinkos, kura notika 9. septembrī, vienojās uzsākt sarunas par jaunu un visaptverošu partnerības un sadarbības līgumu. Pamatojoties uz šīs sanāksmes rezultātiem, oktobrī Komisija ierosināja jaunu un apjomīgu darba kārtību ES un Ķīnas attiecībās. Jūlijā Komisija nosūtīja padomei direktīvu projektus sarunām par jaunu pamatnolīgumu par ES un Krievijas attiecībām . Pēc IV ES un Latīņamerikas/Karību valstu augstākā līmeņa sanāksme (Vīnē 2006. gada maijā) Komisija ierosināja sākt sarunas par asociācijas nolīgumiem ar Centrālamerikas un Andu kopienu .

2006. gads bija panākumu gads dažu svarīgu tirdzniecības problēmu risināšanā, ko atbalstīja Komisijas iesniegtā jaunā stratēģija „Globālā Eiropa” - konkurētspēja pasaules tirgū” , kurā izklāstīts, kā iekšējā rīcība apvienojumā ar ārējo var stiprināt izaugsmi un nodarbinātību Eiropā. Komisija pielika ievērojamas pūles, lai Dohas attīstības programmas ietvaros pavirzītu uz priekšu daudzpusējās pasaules tirdzniecības sarunas, bet diemžēl 2006. gada vidū sarunas nonāca strupceļā.

Eiropas pasaules mēroga tirdzniecības politikas pamatprogrammas ietvaros Komisija uzsāka pārdomas par ES tirdzniecības aizsardzības instrumentu piemērošanu mainīgā pasaules ekonomikā. Komisija arī iesniedza sarunu pilnvaru pieprasījumus jaunas paaudzes divpusēju tirdzniecības nolīgumu apspriešanai ar galvenajiem partneriem - Indiju, Dienvidkoreju un ASEAN valstīm . Ar šo jauno darījumu palīdzību risinās jautājumus, kas vēl nav sagatavoti daudzpusējai apspriešanai, un sagatavos pamatu daudzpusējas liberalizācijas nākamajam līmenim.

Pirmo reizi vēsturē Komisija sniedza jaunu redzējumu par Karību jūras un Klusā okeāna reģionu . Attiecībā uz Karību jūras reģionu galvenais mērķis ir veicināt reģionālu integrāciju, lai risinātu tā ekonomiskās un vides īpatnības. Attiecībā uz Klusā okeāna reģionu galvenais mērķis ir paplašināt politisku dialogu un nodrošināt dabas resursu ilgtspējīgu pārvaldīšanu.

2006. gads bija ES Āfrikas stratēģijas īstenošanas pirmais gads. Šajā sakarā Komisija ierosināja visaptverošu un novatorisku ES un Āfrikas partnerību infrastruktūras jomā (transports, enerģētika, ūdensapgāde un sanitārija un IKT). Komisija arī sniedza paziņojumu par stratēģisko partnerību starp ES un Dienvidāfriku , kas ir Āfrikas kontinenta svarīgākā valsts un aktīva Āfrikas politikas starpniece, kā arī ES stratēģiju mieram, drošībai un attīstībai Āfrikas ragā .

Nabadzības samazināšanu, ilgtspējīgu attīstību un mieru var panākt vienīgi tad, ja tiek gūti būtiski sasniegumi demokrātiskas pārvaldības virzienā. Komisija ierosināja vienotu ES nostāju , lai mudinātu jaunattīstības valstis pastiprināt to reformu īstenošanas centienus, īpaši pamatojoties uz ievērojamiem stimuliem tām valdībām, kuras veido vērienīgus un ticamus pārvaldības plānus. Nesen ierosinātais Pasaules energoefektivitātes un atjaunojamās enerģijas fonds ( GEEREF ), kas ir 100 miljonu euro riska kapitāla fonds, ir paredzēts tam, lai piegādātu jaunattīstības valstīm tīru un drošu enerģiju, vienlaikus palīdzot tām minētajā sakarā pārvarēt riska kapitāla trūkumu.

Komisijai joprojām bija svarīga loma reaģēšanā uz starptautiskām krīzēm vai neparedzētiem politiskiem notikumiem - gan dodot ieguldījumu ES kopējās ārējās un drošības politikas operācijās, gan reaģējot saskaņā ar tādiem Kopienas instrumentiem kā humānā palīdzība, vēlēšanu novērošana vai ātrās reaģēšanas mehānisms. Piemēri tam ir tiešo palīdzības kanālu izveidošana Palestīnas iedzīvotajiem, izmantojot pagaidu starptautisko mehānismu, vai ātrā reaģēšana uz konfliktu starp Izraēlu un Libānu vai krīzi Timorā-Lestē, savlaicīgi apvienojot politiskos, humānos un palīdzības pasākumus.

Vajadzība pēc humānās palīdzības 2006. gadā bija īpaši liela sakarā ar konfliktu Libānā un humānās situācijas pasliktināšanos Darfūrā-Sudānā un Palestīnas teritorijās. Līdztekus cīņai ar dabas katastrofu sekām Komisija turpināja sniegt palīdzību konfliktu upuriem, īpašu uzmanību veltot „piemirstām” krīzēm, piemēram, Alžīrijas Sahravi bēgļiem, Indijas/Pakistānas (Kašmira), Mjanmas/Taizemes, Nepālas krīzei un Krievijas krīzei saistībā ar Čečeniju. Āfrika joprojām ir kontinents, kur visvairāk izraisās šie vietējie un/vai reģionālie konflikti, kuru upuri lielākoties ir civiliedzīvotāji. Humāno krīžu skaita un nopietnības dēļ 2006. gadā tika ievērojami palielināts humānās palīdzības budžets – no 496 līdz 671 miljonam euro.

6. Labāks regulējums un pašreizējie pasākumi

Novembrī Komisija iesniedza stratēģisku pārskatu par labāka regulējuma iniciatīvu, kurā novērtēti līdzšinējie sasniegumi un izteikti vairāki priekšlikumi. Priekšsēdētāja tiešā pakļautībā izveidojot Ietekmes novērtēšanas komisiju , lai nodrošinātu kvalitāti, tika nostiprināta visu lielāko iniciatīvu ietekmes novērtēšanas sistēma. Pastāvīgā vienkāršošanas programma laika posmam no 2006. līdz 2009. gadam tika papildināta ar vairāk nekā 40 jaunām iniciatīvām, un vienkāršošanas iniciatīvas tika iekļautas Komisijas likumdošanas un darba programmā. Tika paplašināta apspriešanās ar ieinteresētajām pusēm, organizējot 129 apspriešanas internetā.

Komisija 2006. gadā veica 67 ietekmes novērtējumus un pasūtīja savas ietekmes novērtēšanas sistēmas ārējo vērtējumu. Komisija arī izvirzīja priekšlikumu kopīgi ar dalībvalstīm līdz 2012. gadam par 25% samazināt administratīvo slogu uzņēmumiem un ietekmes novērtēšanas pamatnostādnēs iekļāva ES standarta izmaksu modeli administratīvo izmaksu aprēķināšanai. Kā praktisku piemēru tam, kā Komisija gatavojas savu apņemšanos padarīt par realitāti, tā izklāstīja stratēģisku pieeju, lai turpinātu samazināt statistikas slogu uzņēmumiem . Šī pieeja tika turpmāk attīstīta priekšlikumā par Kopienas statistikas programmu laika posmam no 2008. līdz 2012. gadam.

Līdztekus šim ES likumdošanas modernizācijas un racionalizācijas procesam 2006. gadā tika pieliktas lielas pūles pašreizējo politiku pārvaldīšanā . Īpaši jāuzsver, ka 2006. gads bija pēdējais ES finanšu programmu iepriekšējās paaudzes saistību gads saskaņā ar finanšu plānu 2000.-2006. gadam. Lai nodrošinātu uzticamu prognozēšanu un uzlabotu budžeta izpildi, Komisija 2006. gadā nostiprināja savu budžeta izpildes uzraudzības sistēmu . Attiecībā uz ārējo atbalstu Eiropas Attīstības fonda ietvaros tika uzņemts rekordliels saistību apjoms, un EK kopējais budžets sasniedza 7,6 miljardus euro, kas ir pieaugums par 57%, salīdzinot ar 2001. gadu.

Komisijas uzmanības centrā joprojām bija ES tiesību aktu īstenošanas uzraudzība. Tā turpināja atbalstīt dalībvalstu centienus panākt, lai kopējais transponēšanas deficīts būtu zem 1,5%, kā noteikusi Eiropadome. Salīdzinājumā ar 2005. gadu 2006. gadā nedaudz samazinājās jaunu pārkāpumu izmeklēšanas procesu kopējais skaits. Attiecībā uz īstenošanas tiesību aktiem Komisija sekmīgi noslēdza sarunas par Komisijai piešķirto izpildes pilnvaru tiesisko regulējumu („Komitoloģijas lēmums”) un nodrošināja tā kontroli, tostarp pieņēma 26 prioritārus priekšlikumus jauno noteikumu saskaņošanai.

Tika veikts darbs, lai izveidotu modernu, efektīvu un uz darbu orientētu administrāciju, īpaši izstrādājot pamatprincipus darbības nepārtrauktības vadībai Komisijā, kuru mērķis ir sagatavot iestādi iespējamiem būtiskiem traucējumiem tās darbībā, kuri var izraisīt, piemēram, teroristu uzbrukumus, globāla mēroga pandēmijas draudus vai vienlīdz postošus draudus tās darbiniekiem, ēkām vai IT sistēmām. Turklāt tika veiktas divas pārbaudes, lai pārliecinātos par Komisijas krīzes pārvarēšanas procedūru atbilstību, tostarp kopīga Padomes un Komisijas pārbaude. Komisija turpināja nodrošināt jauno dalībvalstu atbilstošu pārstāvību tās darbinieku vidū, izpildot 2004.-2006. gada darbā pieņemšanas mērķus, un veica vajadzīgos sagatavošanas pasākumus, lai no 2007. gada iekļautu savā kolektīvā amatpersonas no Bulgārijas un Rumānijas . Visbeidzot, panākumi, kas gūti e-pārvaldes jomā un saziņā ar valstu administrācijām, uzņēmumiem un iedzīvotājiem, ir devuši konkrētus rezultātus, kuri ļauj uzlabot administrācijas darba vispārējo lietderību un efektivitāti.

Annex – 2006 Work Programme initiatives adopted by the Commission – by strategic objective

Prosperity

Reference | Title | Adoption date | COM/SEC References |

2006/INFSO/003 | Communication from the Commission – i2010 e-Government Action Plan: Accelerating e-Government in Europe for the Benefit of All | 25/04/2006 | COM(2006)173; SEC(2006)511 |

2006/SG/008 | Green Paper – European Transparency Initiative | 03/05/2006 | COM(2006)194 |

2006/MARKT/002 | Proposal for a Directive of the European Parliament and of the Council amending Council Directives 89/665/EEC and 92/13/EEC with regard to improving the effectiveness of review procedures concerning the award of public contracts | 04/05/2006 | COM(2006)195; SEC(2006)557 2006/0066 (COD) |

2006/ECFIN/097 | Report from the Commission – Convergence Report 2006 on Slovenia (prepared in accordance with Article 122(2) of the Treaty at the request of Slovenia) | 16/05/2006 | COM(2006)224; SEC(2006)615 |

2006/ECFIN/020 | Proposal for a Council Decision in accordance with Article 122(2) of the Treaty on the adoption by Slovenia of the single currency on 1 January 2007 | 16/05/2006 | COM(2006)225 2006/0077 (CNS) |

2006/TAXUD/001 | Proposal for a Decision of the European Parliament and of the Council establishing an action programme for customs in the Community (Customs 2013) | 17/05/2006 | COM(2006)201; SEC(2006)570 2006/0075 (COD) |

2006/TAXUD/002 | Proposal for a Decision of the European Parliament and of the Council establishing a Community programme to improve the operation of taxation systems in the internal market (Fiscalis 2013) | 17/05/2006 | COM(2006)202; SEC(2006)566 2006/0076 (COD) |

2006/TAXUD/003 | Communication from the Commission concerning the need to develop a co-ordinated strategy to improve the fight against fiscal fraud | 31/05/2006 | COM(2006)254; SEC(2006)659 |

2005/TREN/011 | Communication from the Commission – Keep Europe moving : Sustainable mobility for our continent (Mid-term review of the European Commission’s 2001 Transport White Paper) | 22/06/2006 | COM(2006)314; SEC(2006)785 |

2006/ECFIN/021 | Conversion rates between the euro and the currencies of the Member States adopting the euro | 28/06/2006 | COM(2006)320 |

2006/TREN/010 | Communication from the Commission - Freight Transport Logistics in Europe – the key to sustainable mobility | 28/06/2006 | COM(2006)336; SEC(2006)818; SEC(2006)820 |

2006/INFSO/001 | Communication from the Commission on the Review of the EU Regulatory Framework for electronic communications networks and services | 29/06/2006 | COM(2006)334; SEC(2006)816 and 817 |

2006/ENTR/007 | Communication from the Commission - Implementing the Community Lisbon Programme: Financing SME Growth – Adding European Value | 29/06/2006 | COM(2006)349; SEC(2006)841, 842 and 856 |

2006/INFSO/029 | Proposal for a Regulation of the European Parliament and of the Council on roaming on public mobile networks within the Community and amending Directive 2002/21/EC on a common regulatory framework for electronic communications networks and services | 12/07/2006 | COM(2006)382; SEC(2006)925 and 926 |

2006/EAC/006 | Proposal for a Recommendation of the European Parliament and of the Council on the establishment of the European Qualifications Framework for lifelong learning | 05/09/2006 | COM(2006)479; SEC(2006)1093,1094 |

2006/MARKT/007 | Proposal for a Directive of the European Parliament and of the Council amending Council Directive 92/49/EEC and Directives 2002/83/EC, 2004/39/EC, 2005/68/EC and 2006/48/EC as regards procedural rules and evaluation criteria for the prudential assessment of acquisitions and increase of shareholdings in the financial sector | 12/09/2006 | COM(2006)507 |

2006/SG+/030 | Communication from the Commission – Putting knowledge into practice: A broad-based innovation strategy for the EU | 13/09/2006 | COM(2006)502 |

2006/EAC+/004 | Proposal for a Regulation of the European Parliament and of the Council establishing the European Institute of Technology | 18/10/2006 | COM(2006)604; SEC(2006)1313; SEC(2006)1314 |

2006/MARKT/006 | Proposal for a Directive of the European Parliament and of the Council amending Directive 97/67/EC concerning the full accomplishment of the internal market of Community postal services | 18/10/2006 | COM(2006)594; SEC(2006)1301; SEC(2006)1291, 1292 |

2006/SG+/016 | Commission Working Document - First progress report on the strategy for the simplification of the regulatory environment | 14/11/2006 | COM(2006)690 |

2006/SG+/029 | Communication from the Commission – A strategic review of Better Regulation in the European Union | 14/11/2006 | COM(2006)689 |

2006/MARKT/004 | White Paper on Enhancing the Single Market Framework for Investment Funds | 15/11/2006 | COM(2006)686; SEC(2006)1451-1452 |

2006/ECFIN/019 | Report from the Commission – Convergence Report December 2006 | 05/12/2006 | COM(2006)762; SEC(2006)1570 |

2006/MARKT+/012 | Interpretative Communication on the application of Article 296 of the Treaty in the field of defence procurement | 07/12/2006 | COM(2006)779; SEC(2006)1554-5 |

2006/TREN/025 | Green paper on Satellite Navigation Applications | 08/12/2006 | COM(2006)769 |

Solidarity

Reference | Title | Adoption date | COM/SEC References |

2006/AGRI+/019 | Communication from the Commission - An EU Strategy for Bio-fuels | 08/02/2006 | COM(2006)34; SEC(2006)142 |

2006/EMPL/001 | Communication from the Commission – A Roadmap for equality between women and men | 01/03/2006 | COM(2006)92; SEC(2006)275 |

2006/TREN/054 | Green Paper - A European Strategy for Sustainable, Competitive and Secure Energy | 08/03/2006 | COM(2006)105; SEC(2006)317 |

2005/ENV/011 | Communication from the Commission – Halting the loss of biodiversity by 2010 – and beyond : Sustaining ecosystem services for human well–being | 22/05/2006 | COM(2006)216; SEC(2006)621; SEC(2006)607 |

2006/FISH/001 | Communication from the Commission – Towards a future Maritime Policy for the Union: A European Vision for the Oceans and Seas | 07/06/2006 | COM(2006)275 |

2006/AGRI/003 | Communication from the Commission – Towards a sustainable European wine sector | 22/06/2006 | COM(2006)319; SEC(2006)770; SEC(2006)780 |

2006/JLS/007 | Green Paper on the role of Civil Society in Drugs Policy in the European Union | 26/06/2006 | COM(2006)316 |

2006/JLS/009 | Communication from the Commission - Towards an EU Strategy on the Rights of the Child | 04/07/2006 | COM(2006)367; SEC(2006)888 and 889 |

2004/ENV/003 | Communication from the Commission – A Thematic Strategy on the Sustainable Use of Pesticides | 12/07/2006 | COM(2006)372 and 373; SEC(2006)894 and 895; SEC(2006)914 |

2005/REGIO+/013 | Proposal for a Council Decision on Community strategic guidelines on cohesion | 12/07/2006 | COM(2006)386; SEC(2006)929 |

2003/SANCO/61 | Proposal for a Regulation of the European Parliament and of the Council concerning the placing of plant protection products on the market | 12/07/2006 | COM(2006)388; SEC(2006)930 and 931 |

2005/JLS/187 | Proposal for a Council Regulation amending Regulation (EC) No 2201/2003 as regards jurisdiction and introducing rules concerning applicable law in matrimonial matters | 17/07/2006 | COM(2006)399; SEC(2006)949 and 950 |

2005/JLS/188 | Green Paper on conflict of laws in matters concerning matrimonial property regimes, including the questions of jurisdiction and mutual recognition | 17/07/2006 | COM(2006)400; SEC(2006)952 |

2006/JLS/005 | Communication from the Commission on policy priorities in the fight against illegal immigration of third-country nationals | 19/07/2006 | COM(2006)402; SEC(2006)964 and 965; SEC(2006) 1010 |

2005/AGRI/003 | Proposal for a Council Regulation amending Regulations (EEC) No 404/93, (EC) No 1782/2003 and (EC) No 247/2006 as regards the banana sector | 20/09/2006 | COM(2006)489; SEC(2006)1106, 1107 |

2006/EMPL/004 | Commission Communication – The demographic future of Europe – from challenge to opportunity | 12/10/2006 | COM(2006)571 |

2006/REGIO/006 | Proposal for a Council Regulation concerning Community financial contributions to the International Fund for Ireland (2007-2010) | 12/10/2006 | COM(2006)564; SEC(2006)1227 |

2006/TREN/032 | Communication from the Commission – Action Plan for Energy Efficiency: Realising the Potential | 19/10/2006 | COM(2006)545; SEC(2006)1173 to 1175 |

2006/JLS/006 | Green paper on improving the efficiency of the enforcement of judgments in the European Union – The attachment of Bank Accounts | 24/10/2006 | COM(2006)618; SEC(2006)1341 |

2006/EMPL/003 | Green paper - Modernising labour law to meet the challenges of the 21st century | 22/11/2006 | COM(2006)708 |

2006/JLS/008 | Communication from the Commission – European elections 2004 Commission report on the participation of European Union citizens in the Member State of residence (Directive 93/109/EC) and on the electoral arrangements (Decision 76/787/EC as amended by Decision 2002/772/EC, Euratom) | 12/12/2006 | COM(2006)790; COM(2006)791; SEC(2006)1645-47 |

2006/ENV/017 | Proposal for a Directive of the European Parliament and of the Council amending Directive 2003/87/EC so as to include aviation activities in the scheme for greenhouse gas emission allowance trading within the Community | 20/12/2006 | COM(2006)818; SEC(2006)1684; SEC(2006)1685 |

2006/AGRI/002 | Proposal for a Council Regulation laying down specific rules as regards the fruit and vegetable sector and amending certain Regulations | 24/01/2007 | COM(2007)17; SEC(2007)74 and 75 |

Security and freedom

Reference | Title | Adoption date | COM/SEC References |

2006/INFSO/002 | Communication from the Commission – A strategy for a Secure Information Society – “Dialogue, partnership and empowerment” | 31/05/2006 | COM(2006)251; SEC(2006)656 |

2006/TREN/007 | Communication from the Commission under Article 138(2) of the EC Treaty on the strengthening of maritime labour standards | 15/06/2006 | COM(2006)287 |

2006/JLS/017 | Communication from the Commission - Evaluation of EU Policies on Freedom, Security and Justice | 28/06/2006 | COM(2006)332; SEC(2006)815 |

2006/JLS/016 | Communication from the Commission - Report on the implementation of the Hague programme for 2005 | 28/06/2006 | COM(2006)333; SEC(2006)813 and 814 |

2006/JLS/002 | Proposal for a Regulation of the European Parliament and of the Council establishing a Community Code on Visas | 19/07/2006 | COM(2006)403; SEC(2006)957 and 958 |

2006/JLS/003 | Proposal for a Regulation of the European Parliament and of the Council establishing a mechanism for the creation of Rapid Border Intervention Teams and amending Council Regulation (EC) No 2007/2004 as regards that mechanism | 19/07/2006 | COM(2006)401; SEC(2006)954 and 955; SEC(2006) 953 |

2005/SANCO/024 | Communication from the Commission – Better training for safer food | 20/09/2006 | COM(2006)519; SEC(2006)1163, 1164 |

2005/SANCO/032 | Communication from the Commission – An EU strategy to support Member States in reducing alcohol related harm | 24/10/2006 | COM(2006)625; SEC(2006)1358; SEC(2006)1360; SEC(2006)1411 |

2006/JLS/045 | Proposal for a Directive of the Council on the identification and designation of European Critical Infrastructure and the assessment of the need to improve their protection | 12/12/2006 | COM(2006)787; SEC(2006)1654; SEC(2006)1648 |

2006/TREN/005 | Communication from the Commission – "Facilitating the movement of locomotives across the European Union" Proposal for a Directive of the European Parliament and of the Council on the interoperability of the Community rail system Proposal for a Directive of the European Parliament and of the Council amending Directive 2004/49/EC on safety on the Community's railways Proposal for a Regulation of the European Parliament and of the Council amending Regulation (EC) No 881/2004 establishing a European Railway Agency | 13/12/2006 | COM(2006)782-5; SEC(2006)1640-2 |

Europe as a world partner

Reference | Title | Adoption date | COM/SEC References |

2006/DEV/004 | Communication from the Commission – An EU-Caribbean Partnership for growth, stability and development | 02/03/2006 | COM(2006)86; SEC(2006)268 |

2006/ELARG/001 | Communication from the Commission – Monitoring report on the state of preparedness for EU membership of Bulgaria and Romania | 16/05/2006 | COM(2006)214; SEC(2006)595; SEC(2006)596; SEC(2006)598 |

2006/DEV/002 | Communication from the Commission – EU relations with the Pacific islands : a strategy for a strengthened partnership | 29/05/2006 | COM(2006)248; SEC(2006)642 |

2006/ELARG/028 | Recommendation from the Commission to the Council to amend the Negotiating Directives for a Stabilisation and Association Agreement with Serbia and Montenegro in order to continue negotiations with the Republic of Serbia Recommendation from the Commission to the Council to authorise the Commission to negotiate with the Republic of Montenegro a Stabilisation and Association Agreement | 06/07/2006 | SEC(2006)885 and 886 |

2006/DEV/006 | Communication from the Commission – Interconnecting Africa: the EU-Africa Partnership on Infrastructure | 12/07/2006 | COM(2006)376; SEC(2006)896; SEC(2006)983 |

2006/DEV/005 | Communication from the Commission – Governance in the European Consensus on Development: Towards a harmonised approach within the European Union | 30/08/2006 | COM(2006)421; SEC(2006)1020; SEC(2006)1021 and 1022 |

2006/RELEX+/019 2006/TRADE+/003 | Recommendation from the Commission to the Council authorising the Commission to open negotiations with Ukraine for a new Enhanced Agreement | 13/09/2006 | SEC(2006)1105; SEC(2006)1110; SEC(2006)1156 |

2006/ELARG/027 | Communication from the Commission – Monitoring report on the state of preparedness for EU membership of Bulgaria and Romania | 26/09/2006 | COM(2006)549 |

2006/TRADE/001 | Communication from the Commission – Global Europe competing in the World - A Contribution to the EU's Growth and Jobs Strategy | 04/10/2006 | COM(2006)567; SEC(2006)1228-1230 |

2006/ENV/015 | Communication from the Commission – Mobilising public and private finance towards global access to climate-friendly, affordable and secure energy services: The Global Energy Efficiency and Renewable Energy Fund | 06/10/2006 | COM(2006)583; SEC(2006)1224 and 1225 |

2005/RELEX+/040 | Communication from the Commission – EU–China: Closer partners, growing responsibilities | 24/10/2006 | COM(2006)631; COM(2006)632 |

2006/ELARG/002 | Communication from the Commission – Enlargement Strategy and Main Challenges 2006–2007 (including annexed special report on the EU's capacity to integrate new members) | 08/11/2006 | COM(2006)649; SEC(2006)1383-1390 |

2006/RELEX/007 | Communication from the Commission on strengthening the European Neighbourhood Policy Communication from the Commission on the general approach to enable ENP partner countries to participate in Community agencies and Community programmes | 29/11/2006 | COM(2006)724; COM(2006)726; SEC(2006)1504-1512; SEC(2006)1536 |

2006/RELEX/022 | Recommendation from the Commission to the Council authorising the Commission to open negotiations for the conclusion of an Association Agreement between the European Community and its Member States and the Central American Republics of Costa Rica, El Salvador, Guatemala, Honduras, Nicaragua and Panama | 06/12/2006 | SEC(2006)1625; SEC(2006)1596-8; SEC(2006)1613-5; SEC(2006)1558-1566 |

2006/RELEX/023 | Recommendation from the Commission to the Council authorising the Commission to open negotiations for the conclusion of an Association Agreement between the European Community and its Member States and the Andean Community and its Member Countries | 06/12/2006 | SEC(2006)1625; SEC(2006)1596-8; SEC(2006)1613-5; SEC(2006)1558-1566 |

2006/TRADE/021 | Communication from the Commission – Global Europe: Europe's trade defence instruments in a changing global economy A Green Paper for public consultation | 06/12/2006 | COM(2006)763 |

[1] Komisijas ieguldījums pārdomu periodā un pēc tā: D plāns par demokrātiju, dialogu un diskusiju – COM(2005) 494.

[2] Priekšsēdētāja vietnieces Wallström informatīvs paziņojums Komisijai – SEC(2006) 1553: D plāns – plašāka un dziļāka diskusija par Eiropu.

[3] Amerikas Savienotās Valstis, Dienvidkoreja, Eiropas Savienība, Indija, Japāna, Krievija un Ķīna.

[4] ES politika attiecībā uz kaimiņvalstīm: Alžīriju, Armēniju, Azerbaidžānu, Baltkrieviju, Ēģipti, Gruziju, Izraēlu, Jordāniju, Libānu, Lībiju, Maroku, Moldovu, Palestīnas autonomiju, Sīriju, Tunisiju un Ukrainu.